དེ་བཞིན་ཕྱི་ཚེས་༢༣ཉིན་གཞུགས་སྒར་དྷ་སའི་ཉེ་འགྲམ་དུ་ཡོད་པའི་ཤེས་རབ་དགའ་ཚལ་སློབ་གླིང་དུ།དགེ་སློབ་ཐུན་མོང་ཐོག་ད་ལྟའི་འདན་མའི་ཡུལ་གྱི་ཛ་དྲག་དཀའ་ངལ་ལ་གདུང་སེམས་མཉམ་བསྐྱེད་ཞུས་ཡོད་པ་ཡོད་པ་རེད།དེའང་ཉིན་དེར་སློབ་གྲྭའི་ཚོགས་ཁང་དུ་སྔ་དྲོ་ཕྱག་ཚོད་༩པ་ནས་དབུ་བཙུགས་ཏེ་དགེ་སློབ་མཉམ་འཛོམས་ཐོག་མ་ཎི་གསོག་སྒྲུབ་ཀྱིས་མཚོན་བསྔོ་སྨོན་ཞུས་པ་དང་།མཆོད་མེ་བརྒྱ་ཕྲག་འགའ་ཕུལ་ཏེ་མཆོད་འབུལ་ཞུས་ཡོད་པ་རེད།དང་ཐོག་སློབ་གྲྭའི་རྒན་བདག་གིས་ད་ལྟའི་འདན་མའི་ཛ་དྲག་དཀའ་ངལ་དང་།འདས་པོ་ཚོའི་མཚན་བྱང་བཅས་ངོ་སྤྲོད་གནང་སྟེ་མཆོད་འབུལ་བྱེད་དགོས་པའི་བརྒྱུད་རིམ་སོགས་གསུང་ཡོད་པ་རེད།